CELEX: 32007R0798
Language: sl
Date: 2007-07-05 00:00:00
Title: Uredba Komisije (ES) št. 798/2007 z dne 5. julija 2007 o prepovedi ribolova na atlantski sled v območju ICES VII g, VII h, VII j in VII k s plovili, ki plujejo pod zastavo Združenega kraljestva

6.7.2007   
            
            
               SL
            
            
               Uradni list Evropske unije
            
            
               L 176/17
            
         
      UREDBA KOMISIJE (ES) št. 798/2007
   z dne 5. julija 2007
   o prepovedi ribolova na atlantski sled v območju ICES VII g, VII h, VII j in VII k s plovili, ki plujejo pod zastavo Združenega kraljestva
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 41/2007 z dne 21. decembra 2006 o določitvi ribolovnih možnosti za leto 2007 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (3), določa kvote za leto 2007.
            
         
               (2)
            
            
               Po podatkih, ki jih je prejela Komisija, so plovila, ki plujejo pod zastavo države članice iz Priloge k tej uredbi ali so v njej registrirana, izčrpala kvoto za leto 2007 za ulov staležev iz navedene priloge.
            
         
               (3)
            
            
               Zato je treba prepovedati ribolov na navedeni stalež, njegovo shranjevanje na krovu, pretovarjanje in iztovarjanje –
            
         SPREJELA NASLEDNJO UREDBO:
   Člen 1
   Izkoriščenost kvote
   Ribolovna kvota za stalež iz Priloge k tej uredbi, ki je bila za leto 2007 dodeljena državi članici iz Priloge, velja od datuma iz navedene priloge za izčrpano.
   Člen 2
   Prepovedi
   Ribolov na stalež iz Priloge k tej uredbi s plovili, ki plujejo pod zastavo države članice iz navedene priloge ali so v njej registrirana, je prepovedan od datuma iz navedene priloge. Od tega datuma je prepovedano tudi shranjevanje na krovu, pretovarjanje in iztovarjanje navedenega staleža, ki ga ulovijo zadevna plovila.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. julija 2007
      
         
            Za Komisijo
         
         Fokion FOTIADIS
         
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59.
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 1967/2006 (UL L 409, 30.12.2006, str. 11, popravljena različica UL L 36, 8.2.2007, str. 6).
   
      (3)  UL L 15, 20.1.2007, str. 1. Uredba, kakor je bila spremenjena z Uredbo Komisije (ES) št. 444/2007 (UL L 106, 24.4.2007, str. 22).
   
      PRILOGA
      
                  Št.
               
               
                  16
               
            
                  Država članica
               
               
                  ZDRUŽENO KRALJESTVO
               
            
                  Stalež
               
               
                  HER/7G-K.
               
            
                  Vrsta
               
               
                  Atlantski sled (Clupea harengus)
               
            
                  Cona
               
               
                  VII g, VII h, VII j in VII k
               
            
                  Datum
               
               
                  12.6.2007